Dwight Yoakam

Dwight David Yoakam (født 23. oktober 1956 i Pikeville, Kentucky) er en amerikansk countrymusiker, låtskriver, filmregissør og skuespiller. Hans karriere startet tidlig på 1980-tallet, og han har siden den gang gitt ut godt over 20 album, og spilt i 23 serier/filmer. 

På skolen var han aktiv i skuespill og på fritiden spilte han i såkalte «garasje-band».

Han flyttet til Nashville for å prøve lykken som countryartist, men det gikk heller dårlig. I Nashville fikk han beskjeden om at han var for country, til at det var noe å satse på. Men Yoakam gav ikke opp. Han flyttet til Los Angeles, California, og det var der det hele startet. Yoakams tre første album, Guitars, Cadillacs, Etc., Etc., Hillbilly Deluxe og Buenas Noches from a Lonely Room, klatret til nr. 1 på "Billboard Top Country Albums". Yoakam har også to nummmer 1 singler på "Billboard Hot Country Songs" med låtene «Streets of Bakersfield» (en duett med Buck Owens) og «I Sang Dixie» og 12 andre låter på topp ti hitlistene. Han har vunnet to Grammy Awards og en Academy of Country Music Award.

Yoakams musikkstil har influenser fra mange musikkstiler, som "Neotraditional country", "Honky-tonk", "Bakersfield sound", "Bluegrass", "Countryrock" og "Rockabilly". Yoakam skriver stort sett sine egne låter, men har også hatt suksess med endel coverlåter. Han har spilt låter av bl.a. Johnny Horton, Elvis Presley, The Blasters, Lefty Frizzell og Queen. Han har samarbeidet med bl.a. Beck, John Mellencamp, k.d. lang, Ralph Stanley og medlemmer av Alison Krauss & Union Station.

Som skuespiller har Yoakam deltatt i filmer som Red Rock West, Sling Blade, The Minus Man, Panic Room, The Three Burials of Melquiades Estrada og Wedding Crashers, og også South of Heaven, West of Hell, som var hans debut som filmregissør. Han har også deltatt i TV-seriene P.S. I Luv U og Under the Dome.

Yoakam giftet seg med Emily Joyce 4. mai 4, 2020, i Santa Monica, Kalifornia. Fordi giftemålet ble holdt under COVID-19 pandemien, var det bare ti gjester i bryllupet. Paret fikk sitt første barn 16. august 2020.

Diskografi 
Studioalbum
 1986: Guitars, Cadillacs, Etc., Etc.
 1987: Hillbilly Deluxe
 1988: Buenas Noches From a Lonely Room
 1990: If There Was a Way
 1993: This Time
 1995: Gone
 1997: Under the Covers
 1997: Come On Christmas
 1998: A Long Way Home
 2000: Tomorrow's Sounds Today
 2001: South of Heaven, West of Hell
 2003: Population Me
 2005: Blame the Vain
 2007: Dwight Sings Buck
 2012: 3 Pears
 2015: Second Hand Heart
 2016: Swimmin' Pools, Movie Stars...

Livealbum
 1995: Dwight Live
 2000: dwightyoakamacoustic.net
 2005: Live From Austin, TX

Samlingsalbum
 1989: Just Lookin' for a Hit
 1990: This Is Dwight Yoakam
 1992: La Croix D'Amour
 1999: Last Chance for a Thousand Years: Dwight Yoakam's Greatest Hits from the 90's
 2002: Reprise, Please, Baby: The Warner Bros. Years
 2003: In Others' Words
 2004: Dwight's Used Records 2004: The Very Best of Dwight Yoakam 2006: The Platinum Collection 2013: 21st Century Hits: Best of 2000–2012EP
 1984: Guitars, Cadillacs, Etc., Etc. 2003: Bring Home the Holidays''

Singler (utvalg)
Topp 10 på Hot Country Songs
 1986: «Honky-Tonk Man» (#3)
 1986: «Guitars, Cadillacs» (#4)
 1987: «Little Sister» (#7)
 1987: «Little Ways» (#8)
 1987: «Please, Please Baby» (#6)
 1988: «Always Late with Your Kisses» (#9)
 1988: «Streets of Bakersfield» (med Buck Owens) (#1)
 1988: «I Sang Dixie» (#1)
 1989: «I Got You» (#9)
 1991: «You're the One» (#5)
 1991: «It Only Hurts When I Cry» (#7)
 1993: «Ain't That Lonely Yet» (#2)
 1993: «A Thousand Miles from Nowhere» (#2)
 1993: «Fast as You» (#2)

Referanser

Eksterne lenker 
 
 
 
 

Countrymusikere fra USA
Personer fra Pike County i Kentucky
Personer fra Columbus i Ohio